*Príloha č. 4 súťažných podkladov - Kritérium na vyhodnotenie ponúk, pravidlá uplatňovania kritéria na vyhodnotenie ponúk a pravidlá elektronickej aukcie*

**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**A PRAVIDLÁ ELEKTRONICKEJ AUKCIE**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania, v týchto súťažných podkladoch a na základe pravidiel jeho uplatnenia určených v týchto súťažných podkladoch.

* 1. **Kritérium na vyhodnotenie ponúk:**

Jediným kritériom na vyhodnotenie ponúk v rámci jednotlivých časti predmetu zákazky je **navrhovaná maximálna cena celkom za dodanie požadovaného predmetu zákazky vajadrená v EUR s DPH**, uvedená v ponuke uchádzača, podľa prílohy č. 3 (Príloha č. 3A Časť 1 Vzor štruktúrovaného rozpočtu ceny – Základné a dlhodobo skladovateľné potraviny, Príloha č. 3B Časť 2 Vzor štruktúrovaného rozpočtu ceny – Mrazené výrobky a potraviny, Príloha č. 3C Časť 3 Vzor štruktúrovaného rozpočtu ceny – Mlieko a mliečne potraviny, Príloha č. 3D Časť 4 Vzor štruktúrovaného rozpočtu ceny – Živočíšne výrobky, mäso a mäsové výrobky, Príloha č. 3E Časť 5 Vzor štruktúrovaného rozpočtu ceny – Pekárenské výrobky, Príloha č. 3F Časť 6 Vzor štruktúrovaného rozpočtu ceny – Ovocie, zelenina a zemiaky a Príloha č. 3G Časť 7 Vzor štruktúrovaného rozpočtu ceny – Čerstvé slepačie vajcia) týchto súťažných podkladov.

Všetky jednotkové ceny v EUR bez DPH /s DPH uvedené v ponuke uchádzača podľa prílohy č. 3 (Príloha č. 3A Časť 1, Príloha č. 3B Časť 2, Príloha č. 3C Časť 3, Príloha č. 3D Časť 4, Príloha č. 3E Časť 5, Príloha č. 3F Časť 6 a Príloha č. 3G Časť 7) týchto súťažných podkladov musia byť zaokrúhlené na 4 desatinné miesta. Ostatné celkové ceny položiek v EUR bez DPH/s DPH a cena celkom za predpokladané množstvo v EUR bez DPH/s DPH musia byť zaokrúhlené na 2 desatinné miesta.

**1.2** **Pravidlá na uplatnenie kritéria:**

**Maximálna cena celkom za dodanie požadovaného predmetu zákazky vyjadrená v EUR s DPH**

Systém EKS automatizovane označí ponuku (v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7) s najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za prvú (úspešný uchádzač – prvý v poradí v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7), ponuku s druhou najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za druhú (prvý neúspešný uchádzač – druhý v poradí v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7), ponuku s tretou najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za tretiu (druhý neúspešný uchádzač – tretí v poradí v rámci príslušnej časti predmetu zákazky, t.j. časti 1, časti 2, časti 3, časti 4, časti 5, časti 6 a časti 7), atď. a to na základe uchádzačom/uchádzačmi vyplneného návrhu na plnenie kritéria (Maximálna cena celkom za dodanie požadovaného predmetu zákazky vyjadrená v EUR s DPH) podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v systéme EKS v súlade s týmito súťažnými podkladmi** v rámci príslušnej časti predmetu zákazky , t.j. časti 1, časti 2, časti 3, časti 4, časti 5, časti 6 a časti 7. Ponuky uchádzačov, ktoré systém EKS automatizovane vyhodnocoval podľa predmetného kritéria, budú následne systémom EKS zaradené do elektronickej aukcie, ktorá sa vykoná na základe vyzvania týchto uchádzačov na účasť v elektronickej aukcii prostredníctvom EKS.

**1.3 Elektronická aukcia:**

Elektronická aukcia sa bude realizovať certifikovaným aukčným systémom – Aukčný modul Elektronického kontraktačného systému (aktuálna verzia). Podmodul elektronická aukcia je priama súčasť systému EKS a umožňuje uchádzačom v reálnom čase v rámci elektronickej aukcie upravovať svoje ponuky, ktoré boli predložené zo strany uchádzačov v rámci zadávania predmetnej zákazky, po ich vyhodnotení podľa zákona.

Elektronické aukcie v tomto podmodule sú vytvárané v súlade so zákonom, t.j. zoradenie ponúk predložených v rámci zadávania predmetnej zákazky sa vykoná na základe elektronickej aukcie.

Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetnej zákazky,
2. zhodu kritéria – názov a pravidlá uplatnenia tohto kritéria s kritériom a pravidlami jeho uplatnenia, ktoré sa použilo v rámci vyhodnotenia ponúk podľa zákona pred elektronickou aukciou,
3. účastníci elektronickej aukcie – ako účastníci elektronickej aukcie sú zaevidovaní tí uchádzači, ktorých ponuky boli v rámci zadávania predmetnej zákazky, vyhodnotené podľa kritéria na vyhodnotenie ponúk uvedených v oznámení o vyhlásení verejného obstarávania a pravidiel jeho uplatnenia uvedených v týchto súťažných podkladoch, v súlade so zákonom,
4. vstupné ponuky – prevzaté sú údaje zo všetkých predložených a vyhodnocovaných ponúk podľa písm. c) tejto časti týchto súťažných podkladov.

Elektronická aukcia sa začne a skončí v termínoch uvedených vo výzve na účasť v elektronickej aukcii.

Kritérium elektronickej aukcie: **Maximálna celková cena za dodanie požadovaného predmetu zákazky vyjadrená v EUR s DPH**

Predmetom elektronickej aukcie sú: **Maximálna celková cena za dodanie požadovaného predmetu zákazky vyjadrená v EUR s DPH**

**1.4 Priebeh elektronickej aukcie:**

EKS po úvodnom úplnom vyhodnotení ponúk a zostavení poradia z predložených ponúk elektronicky informuje súčasne prostredníctvom výzvy na účasť v elektronickej aukcii, zaslanej na adresu elektronickej komunikácie, o začatí elektronickej aukcie všetkých uchádzačov (ďalej len „účastník/ov“), ktorých ponuky spĺňajú určené podmienky na predloženie nových maximálnych celkových cien za dodanie požadovaného predmetu zákazky vyjadrených v EUR s DPH.

V priebehu elektronickej aukcie budú zverejňované všetkým účastníkom zaradeným do elektronickej aukcii v aukčnej sieni informácie, ktoré umožnia účastníkom zistiť v každom okamihu ich relatívne umiestnenie, t.j. **v priebehu elektronickej aukcie sa všetkým účastníkom zaradeným do elektronickej aukcie zobrazí/bude min. zobrazovať:**

* Všeobecné informácie o elektronickej aukcii (názov aukcie, kritérium na vyhodnotenie ponúk, odkaz na predmetnú zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnotách kritéria aktuálne najvýhodnejšej ponuky
* Informáciu o relatívnom poradí a hodnotách kritéria účastníka

V rámci priebehu elektronickej aukcie bude účastníkom zobrazované poradie, ktoré bude stanovené na základe pravidiel a podľa kritéria v súlade s týmito súťažnými podkladmi.

Predmetom úpravy v elektronickej aukcii bude maximálna celková cena za dodanie požadovaného predmetu zákazky vyjadrená v EUR s DPH. Uchádzač bude upravovať maximálnu celkovú cenu za dodanie požadovaného predmetu zákazky vyjadrenú v EUR s DPH smerom dole. Verejný obstarávateľ upozorňuje, že systém neumožní podať ponuku s návrhom zhodnej maximálnej celkovej ceny za dodanie požadovaného predmetu zákazky vyjadrenej v EUR s DPH (na žiadnom mieste v poradí) v rámci elektronickej aukcie.

Minimálny krok úpravy ponuky v prípade nového návrhu maximálnej celkovej ceny za dodanie požadovaného predmetu zákazky vyjadreného v EUR s DPH v rámci elektronickej aukcie je v hodnote 0,1 EUR s DPH.

Maximálny krok zníženia jednotkových cien nie je určený.

**1.5 Prístup do aukčnej siene účastníka**

Účastníkom, ktorí postúpili do elektronickej aukcie na základe úvodného úplného vyhodnotenia predložených ponúk zákazky, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to min. 15 minút pred začiatkom elektronickej aukcie. V tomto časovom limite si môžu účastníci elektronickej aukcie skontrolovať svoju vstupnú maximálnu celkovú cenu za dodanie požadovaného predmetu zákazky vyjadrenú v EUR s DPH .

Zároveň účastníkom elektronickej aukcie bude tiež zaslaná pripomienka formou emailovej notifikácie 10 minút pred začiatkom elektronickej aukcie.

**1.6 Prístup do aukčnej siene verejnosti**

Hypertextový odkaz na verejnú aukčnú sieň bude zobrazený vo vernom detaile predmetnej zákazky, a to bezprostredne po vytvorení elektronickej aukcie.

**1.7 Predpokladaný čas ukončenia elektronickej aukcie**

Elektronická aukcia bude trvať 20 minút, s opakovanou možnosťou predĺženia o 2 minúty. Ak účastník ponúkne novú maximálnu celkovú cenu za dodanie požadovaného predmetu zákazky vyjadrenú v EUR s DPH, ktorá spĺňa požiadavky týkajúce sa minimálnych rozdielov, počas posledných 2 minút trvania elektronickej aukcie, elektronická aukcia sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, keď počas jej predĺženia účastník ponúkne novú maximálnu celkovú cenu za dodanie požadovaného predmetu zákazky vyjadrenú v EUR s DPH, ktorá spĺňa požiadavky týkajúce sa minimálnych rozdielov, a to aj opakovane.

Systém EKS elektronickú aukciu skončí:

* ak nedostane žiadne ďalšie nové maximálne celkové ceny za dodanie požadovaného predmetu zákazky vyjadrené v EUR s DPH, ktoré spĺňajú požiadavky týkajúce sa minimálnych rozdielov.

Po ukončení elektronickej aukcii už nebude možné upravovať maximálne celkové ceny za dodanie požadovaného predmetu zákazky vyjadrené v EUR s DPH, ktoré boli predmetom elektronickej aukcii.

Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.

**1.8 Požiadavky na technické vybavenie**

Aktuálne verzia jedného z prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a povoleným cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

**1.9 Doplňujúce informácie**

Technické problémy na strane uchádzača nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v elektronickej aukcii), verejný obstarávateľ odporúča uchádzačom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom.

Komisia odporučí prijať ponuku uchádzača, ktorý vo svojej ponuke ponúkol/uviedol najnižšiu celkovú cenu, umiestnil sa v poradí na prvom mieste, splnil podmienky účasti a ktorého členovia komisie s právom vyhodnocovať ponuky (automatizovane s podporou systému EKS) označili zároveň za úspešného uchádzača.